****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL pritarimo projektO „Oro taršos kietosiomis dalelėmis mažinimas, atnaujinat gatvių priEžiūros ir valymo technologijas“ įgyvendinimui**

2016 m. balandžio 28 d. Nr. T2-116

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Lietuvos Respublikos aplinkos ministro 2015 m. gruodžio 1 d. įsakymu Nr. D1-872 „Dėl 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ įgyvendinimo priemonės Nr. 05.6.1‑APVA-V-021 „Aplinkos oro kokybės gerinimas“ projektų finansavimo sąlygų aprašo Nr. 1 patvirtinimo“, Klaipėdos miesto savivaldybės taryba nusprendžia:

1. Pritarti projekto „Oro taršos kietosiomis dalelėmis mažinimas, atnaujinant gatvių priežiūros ir valymo technologijas“ (toliau – Projektas) įgyvendinimui, teikiant paraišką Europos Sąjungos struktūrinių fondų finansinei paramai gauti.

2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – ne mažiau kaip 15 proc. tinkamų Projekto išlaidų bei netinkamų, tačiau šiam Projektui įgyvendinti būtinų išlaidų padengimą, ir tinkamų išlaidų dalį, kurios nepadengia Projektui skiriamas finansavimas.

3. Užtikrinti Projekto tęstinumą 5 metus po Projekto įgyvendinimo pabaigos.

4. Įpareigoti Klaipėdos miesto savivaldybės administracijos direktorių pasirašyti visus dokumentus, susijusius su paraiškos teikimu ir dalyvavimu šiame Projekte.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės mero pavaduotojas,pavaduojantis savivaldybės merą | Artūras Šulcas |